JMART อ่วม! Q1/61 พลิกขาดทุน เหตุรายได้ลด-หนี้สินพุ่ง
JMART อ่วม! Q1/61 พลิกขาดทุน มาที่ 187.26 ลบ. จากปีก่อนกำไร 115.17 ลบ. เหตุรายได้ลด-หนี้สินพุ่ง
14 พ.ค. 2561

บริษัท เจ มาร์ท จำกัด (มหาชน) หรือ JMART รายงานผลการดำเนินงานงวดไตรมาส 1/61 (รวมบริษัทย่อย) สิ้นสุดวันที่ 31 มี.ค. 61 มีผลการดำเนินงานดังนี้

โดยผลประกอบการดังกล่าวมีพลิกขาดทุน เนื่องจากภาพรวมผลการดําเนินงานของบริษัท ซึ่งประกอบด้วยสายธุรกิจจัดจําหน่ายโทรศัพท์เคลื่อนที่มีรายได้ลดลงเล็กน้อย 1.1% เมื่อเทียบกับช่วงเดียวกันของปีก่อนหน้า สายธุรกิจบริหารหนี้ด้อยคุณภาพมีรายได้เพิ่มขึ้น 50.0% และสายธุรกิจพัฒนาอสังหาริมทรัพย์ มีรายได้ค่าเช่าและบริการลดลง 8.5%
ทั้งนี้ ผลประกอบการของบริษัทโดยรวมได้รับผลกระทบหลักจากธุรกิจของบริษัทย่อยที่ดําเนินธุรกิจทางด้านการปล่อยสินเชื่อ ซึ่งต้องมีการตั้งสํารองหนี้สงสัยจะสูญตามนโยบายบัญชีของบริษัท
นอกจากนี้ ณ วันที่ 31 มี.ค.61 บริษัทมีหนี้สินรวม 14,080.1 ล้านบาท เมื่อเทียบกับ ณ สิ้นปี ที่เท่ากับ 11,780.1 ล้านบาท เพิ่มขึ้น 2,300 ล้านบาท หรือ 19.5% โดยมีการเปลี่ยนแปลงของหนี้สินที่เป็นสาระสำคัญในไตรมาส 1/61 โดยมีเจ้าหนี้การค้าเพิ่มขึ้น 900.5 ล้านบาท เนื่องจาก เจ้าหนี้ค้างจ่ายในการซื้อหนี้เพิ่มขึ้น และเจ้าหนี้ การค้าในส่วนธุรกิจมือถือเพิ่มขึ้น ีรวมทั้งหุ้นกู้เพิ่มขึ้น 999 ล้านบาท เนื่องจากบริษัทมีการออกหุ้นกู้เพื่อเตรียมไว้สำหรับเงินทุนหมุนเวียนของบริษัท